Koordinate: 44° 40′ 32" SGŠ, 20° 26′ 16" IGD

**Rušanj** je prigradsko naselje u opštini Čukarica u Gradu Beogradu. Udaljeno je 16 km od centra Beograda. Najbliže naselje je Resnik, udaljeno 2 km od centra Rušnja. Prema popisu iz 2011. bilo je 4821 stanovnika.

Demografija
-----------

U selu Rušanj živi 3803 punoletna stanovnika, a prosečna starost stanovništva iznosi 38,3 godina (37,7 kod muškaraca i 38,9 kod žena). U selu ima 1440 domaćinstava, a prosečan broj članova po domaćinstvu je 3,31.

Ovo selo je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

O Rušnju
--------

Na petnaestak kilometara južno od centra grada Beograda, neposredno uz Ibarsku magistralu nalazi se Rušanj. Od nekada malog, neizgrađenog mesta, sa svim obeležjima šumadijskog sela, na brdovitom terenu, opasan prelepim šumama, sa brojnim potocima i izvorima vode, Rušanj je prerastao u moderno prigradsko naselje sa izgrađenom kompletnom infrastrukturom. U Rušnju zvanično po popisu iz 2011. živi 4821 stanovnik, ali se smatra da se ta brojka do danas (2022.) dosta uvećala, te da u ovom naselju stanuje više od 10 i po hiljada ljudi.

Krajevi Rušnja
--------------

### Centar

Centar je mesto okupljanja svih meštana i glavno mesto zbivanja svih događaja, kao i sedište ustanova kao što su Dom zdravlja, biblioteka, prodavnice, pekare, menjačnica, kafana, vrtić, škola, Dom penzionera, pošta itd.

### Ružić kraj (starosedeoci)

U ovom kraju pojavile su se prve kuće van centra Rušnja, kao i prva škola u Rušnju. U ovom kraju smešten je i stadion FK "Rušanj".

### Hadžić kraj(starosedeoci)

### Petrović kraj (starosedeoci)

Na kraju Rušnja stari kraj sa velikim dvorištima i malim, starosedelačkim kućama, neretko i živinom, stokom itd. U ovom kraju nalazi se crkva Svete Petke.

### Drobnjački kraj (starosedeoci-mešovito)

Drobnjački kraj predstavlja praktično jedna ulica koja je uz ul. Oslobođenja i 13. Septembra najduža u Rušnju, ova ulica je nedavno dobila novu autobusku liniju 507.

### Marković kraj

Marković kraj je urbaniji i noviji deo Rušnja sa velikim lepim kućama. Prijatna atmosfera uprkos blizini magistrale.

### Orlovac

Orlovac je najnoviji kraj u Rušnju koji je ujedno i najnaseljeniji, takođe kao i Marković kraj sa velikim zdanjima koja ne podsećaju na seoski ambijent kao što je stanje u, recimo, centru. Iako rezidencijalnog tipa, Orlovac je jedini deo Rušnja koji ima stambene zgrade. Ovde se nalazi i kafe - picerija. Po mnogima, ovo je najlepši deo Rušnja, ujedno najbliži Resniku - deo Orlovca posle okretnice autobuske linije 532 zvanično pripada opštini Rakovica. To je vrlo mali deo posle koga sledi 300m puta i nailazi se na prve kuće naselja Resnik. U okviru tog "Rakovičkog Orlovca" postoji deo koji lokalno nazivaju "Mala Bosna" zbog porekla novih meštana.

### Novo naselje

Novo naselje nije toliko novo kao što ime kaže, no tada kada su ga nazvali tako bilo je najnovije. Mešovito je stanovništvo ovog kraja koji se nalazi uz Ibarsku magistralu. Novom naselju pripada i benzinska stanica sa auto perionicom i kafeom.

Istorija
--------

Prvi pisani tragovi i legende ukazuju da je nekadašnje selo u prošlosti imalo više imena, sve u zavisnosti čije su osvajačke horde prolazile i vladale ovim krajem. Naselje se zvalo Ruksn, Rusan, Veliko selo, Staro selo i možda još kako, ali je u osnovi bilo Rušanj. U tom imenu leži rušenje, razvaljivanje, nestajanje i stradanje. Od svog postanka,prvi pisani tragovi dopiru do 1520. godine i vremena turske vladavine. Tri puta je selo rušeno i spaljivano i tri puta obnavljano. I kasnije kroz vekove, a naročito u dvadesetom veku, Rušanj je svedok mnogih ratova, te su meštani učesnici svih oslobodilačkih ratova koje je Srbija vodila, pa se u centru Rušnja nalazi spomenik i spomen ploča palim borcima.

### OŠ "Aca Milosavljević

Prva škola u Rušnju je osnovana 1870. godine i to u privatnoj kući Stepana Ružića, tada najbogatijeg čoveka u Rušnju poznatoj po nazivu „Ružićev čardak". Njemu i pripada najveća zasluga za otvaranje prve škole kao uglednom domaćinu koji je bio veoma uticajan čovek, cenjen u čitavom Vračarskom srezu i blizak prijatelj kneza Mihajla Obrenovića. Zabeleženo je da je prvi učitelj u školi bio Jevrem Miloradović, meštanin sela Rušnja.

Godine 1873. meštani podižu prvu školsku zgradu o kojoj je zapisano da je za njenu izgradnju utrošeno 12000 groša, da je nastavu pohađalo petnaestak učenika, kao i da je tadašnja školska biblioteka imala pedesetak knjiga. Na osnovu izveštaja prosvetnog inspektora iz 1880. godine može se zaključiti da je škola u Rušnju spadala u najbolje škole seoskog područja tadašnjeg Vračarskog sreza.

Sačuvani su plan i predračun gradnje sadašnje školske zgrade, koji je odobrilo Ministarstvo prosvete 18. januara 1928. godine. Zapisi ne govore o početku gradnje, poteškoćama u radu, pa ni o završetku radova, mada se zna da je otvorena 1930. godine, čime je dobijena stilski jedna od najlepših školskih zgrada u Beogradskom okrugu.

Po završetku Drugog svetskog rata škola u Rušnju nastavlja sa radom i dobija naziv „Aca Milosavljević", po partizanskom borcu iz ovog kraja, koji je kao omladinac poginuo u borbi protiv nemačkih okupatora prilikom oslobađanja Beograda u selu Zuce ispod Avale.

Demografija: tabele
-------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*Grafik promene broja stanovnika tokom 20. veka*

|  |
| --- |
|  |

 | 

| Demografija |
| --- |

| Godina | Stanovnika |
| --- | --- |
|  |  |  |
|  |  |  |
|  |  |  |
|  |  |  |
| **1948.** | 1520 |  |
| **1953.** | 1546 |  |
| **1961.** | 1666 |  |
| **1971.** | 1686 |  |
| **1981.** | 3610 |  |
| **1991.** | 4672 | 4471 |
| **2002.** | 5034 | 4769 |

 |


| Etnički sastav prema popisu iz 2002. |
| --- |
|
| Srbi |    | 4321 | 90.60% |
| Romi |    | 227 | 4.75% |
| Crnogorci |    | 66 | 1.38% |
| Jugosloveni |    | 25 | 0.52% |
| Hrvati |    | 24 | 0.50% |
| Makedonci |    | 19 | 0.39% |
| Muslimani |    | 12 | 0.25% |
| Goranci |    | 10 | 0.20% |
| Slovenci |    | 4 | 0.08% |
| Mađari |    | 3 | 0.06% |
| Bugari |    | 2 | 0.04% |
| Rusi |    | 1 | 0.02% |
| Rumuni |    | 1 | 0.02% |
| nepoznato |    | 15 | 0.31% |

**Stanovništvo prema polu i starosti** 

|  |
| --- |
|  | m |  |  | ž |
| ? | 11 |    |    | 7 |
| 80+ | 16 |    |    | 38 |
| 75-79 | 35 |    |    | 67 |
| 70-74 | 82 |    |    | 93 |
| 65-69 | 125 |    |    | 124 |
| 60-64 | 144 |    |    | 125 |
| 55-59 | 166 |    |    | 142 |
| 50-54 | 165 |    |    | 228 |
| 45-49 | 206 |    |    | 205 |
| 40-44 | 157 |    |    | 180 |
| 35-39 | 139 |    |    | 125 |
| 30-34 | 154 |    |    | 187 |
| 25-29 | 174 |    |    | 182 |
| 20-24 | 184 |    |    | 195 |
| 15-19 | 165 |    |    | 163 |
| 10-14 | 130 |    |    | 124 |
| 5-9 | 144 |    |    | 134 |
| 0-4 | 130 |    |    | 123 |
| prosek | 37.7 |  |  | 38.9 |

**Domaćinstva**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Broj domaćinstava po popisima od 1948-2002.**| **Godina popisa** | 1948. | 1953. | 1961. | 1971. | 1981. | 1991. | 2002. |
| **Broj domaćinstava** | 313 | 330 | 376 | 417 | 935 | 1236 | 1440 |

 | 

**Domaćinstva po broju članova po popisu od 2002.**| **Broj članova** | 1 | 2 | 3 | 4 | 5 | 6 | 7 | 8 | 9 | 10 i više | Prosečan broj članova |
| **Broj domaćinstava** | 211 | 290 | 272 | 378 | 154 | 92 | 26 | 11 | 3 | 3 | 3.31 |

 |

**Domaćinstva**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Broj domaćinstava po popisima od 1948-2002.**| **Godina popisa** | 1948. | 1953. | 1961. | 1971. | 1981. | 1991. | 2002. |
| **Broj domaćinstava** | 1923 | 571 | 1208 | 76 | 60 | 8 | 2061 |

 | 

**Domaćinstva po broju članova po popisu od 2002.**| **Broj članova** | 1 | 2 | 3 | 4 | 5 | 6 | 7 | 8 | 9 | 10 i više | Prosečan broj članova |
| **Broj domaćinstava** | 458 | 1225 | 285 | 91 | 2 |  |  |  |  |  |  |

 |

**Stanovništvo prema delatnosti koju obavlja**

| Pol | Ukupno | Poljoprivreda, lov i šumarstvo | Ribarstvo | Vađenje rude i kamena | Prerađivačka industrija | Proizvodnja i snabdevanje... | Građevinarstvo | Trgovina | Hoteli i restorani | Saobraćaj, skladištenje i veze |
| --- | --- | --- | --- | --- | --- | --- | --- | --- | --- | --- |
| Muški | 884 | 44 | - | 1 | 201 | 17 | 86 | 173 | 15 | 129 |
| Ženski | 718 | 30 | - | - | 92 | 4 | 16 | 194 | 32 | 39 |
| Oba | 1602 | 74 | - | 1 | 293 | 21 | 102 | 367 | 47 | 168 |
| Pol | Finansijsko posredovanje | Nekretnine | Državna uprava i odbrana | Obrazovanje | Zdravstveni i socijalni rad | Ostale uslužne aktivnosti | Privatna domaćinstva | Eksteritorijalne organizacije i tela | Nepoznato |
| Muški | 2 | 50 | 45 | 24 | 18 | 52 | 2 | - | 25 |
| Ženski | 19 | 45 | 35 | 63 | 102 | 35 | 3 | 2 | 7 |
| Oba | 21 | 95 | 80 | 87 | 120 | 87 | 5 | 2 | 32 |

Vanjske veze
------------


|  |  |
| --- | --- |
|  | ***Portal Srbija***  |


***Rušanj*** na Wikimedijinoj ostavi

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)

  


| **Naseljena mesta** opštine Čukarica |
| --- |
| **Čukarica** •
Velika Moštanica •
Ostružnica •
Pećani •
Rucka •
Rušanj •
Sremčica •
Umka |